**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SOCIALINIO BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

 Sprendimo projektu yra siūloma patenkinti savivaldybės socialinių būstų nuomininkų prašymus pakeisti būsto nuomos sąlygas, nes pagal 2016 metų Metinių gyventojo (šeimos) turto (įskaitant gautas pajamas) deklaracijų duomenis jų šeimų deklaruotos pajamos daugiau kaip 25 proc. viršija Paramos būstui įsigyti ar išsinuomoti įstatymo (toliau- Įstatymas) 11 straipsnio 2 dalyje nustatytus pajamų dydžius teisei į socialinio būsto nuomą pagrįsti. Dėl šios priežasties teisę nuomotis būstą socialinio būsto nuomos sąlygomis šie nuomininkai yra praradę.

**2. Projekto rengimo priežastys ir kuo remiantis parengtas sprendimo projektas.**

2.1. Socialinis būstas*(duomenys neskelbtini)*M. V. (1 asmuo), sulaukusiam eilės Likusių be tėvų globos asmenų ir jų šeimų sąraše, buvo išnuomotas Klaipėdos miesto savivaldybės administracijos direktoriaus 2008-01-18 įsakymu Nr. AD1-105. Vykdydamas Įstatyme nustatytą prievolę, nuomininkas pateikė Savivaldybės administracijai 2016 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančio nuomininko 2016 metų pajamos buvo 14015 Eur. Šios pajamos, kurias sudaro nuomininkui 2016 metais išmokėtas darbo užmokestis), dienpinigiai, ir ligos pašalpa, 3,6 karto viršija Įstatymo 11 straipsnio 2 dalies 2 punkte nurodytą didžiausią pajamų dydį, nustatytą asmeniui be šeimoms, gyvenančiam Klaipėdos mieste, - 3876 Eur.

2.2. Socialinis būstas *(duomenys neskelbtini)* D. Ž. tuo metu 3 asmenų šeimai, sulaukusiai eilės Bendrajame sąraše, buvo išnuomotas Klaipėdos miesto savivaldybės administracijos direktoriaus 2012-01-25 įsakymu Nr. AD1-189. Vykdydama Įstatyme nustatytą prievolę, nuomininkė pateikė Savivaldybės administracijai 2016 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančios nuomininkės šiuo metu 2 asmenų šeimos 2016 metų pajamos buvo 13520 Eur. Šios pajamos, kurias sudaro šeimos narių su darbo santykiais susijusios pajamos, dienpinigiai, ligos pašalpa ir sutuoktinio pensija, 74,4 proc. viršija Įstatymo 11 straipsnio 2 dalies 3 punkte nurodytą didžiausią pajamų dydį, nustatytą 2-3 asmenų šeimoms, gyvenančioms Klaipėdos mieste -7752 Eur.

Siūloma tenkinti nuomininkų prašymus, nes iš butų buto išsikelti jie nepageidauja. Su nuomos pakeitimo sąlygų pasekmėmis ir galimybėmis yra supažindinti.

**3. Kokių rezultatų laukiama.**

Savivaldybės tarybai priėmus sprendimą, bus patenkinti nuomininkų prašymai ir užtikrintos jų teisės į tolesnę būsto nuomą rinkos sąlygomis.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

 PRIDEDAMA. Duomenys apie socialinio būsto nuomininkus, jų deklaruotas 2016 metų pajamas ir nuomos mokestį, 1 lapas.

Socialinio būsto skyriaus vedėja Danguolė Netikšienė